Diari Oficial de la Generalitat Valenciana


Sumari del DOGV 4245, del 09-05-2002 (2002/4532)

ORDE de 17 d'abril de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/4532


Data del document
:   17-04-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * ensenyament privat
    * centre d'ensenyament

ORDE de 17 d'abril de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2002/4532]
  
Els expedients han sigut iniciats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91) pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/1998, de 30 d'abril (BOE de 8 de maig), pel qual es desenrotllen determinats aspectes de l'ordenació de la formació professional en el àmbit del sistema educatiu; i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament en els nivells indicats a cadascun dels centres que s'assenyalen en l'annex, amb el nombre d'unitats i capacitat màxima de llocs escolars que s'hi especifiquen.
  
Segon
  
Modificar simultàniament, si és procedent, l'autorització corresponent als altres nivells educatius dels centres, en els termes que s'assenyala en l'annex, com a composició resultant de la resta del centre.
  
Tercer
  
No admetre al Centro de Estudios Ases, situat al c/ Jesús, 104, de València, número de codi 50534504, la sol·licitud d'incorporació al règim de concerts educatius per als ensenyaments de Formació Professional de Grau Superior sol·licitats, ja que, al no tractar-se d'ensenyaments bàsics i obligatoris, no constituïxen objecte del concert educatiu en virtut d'allò disposat en la Llei Orgànica del Dret a l'Educació 8/1985 (article 47 i concordants disposicions transitòries 3a i 5a) i en el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre concerts educatius.
  
DISPOSICIÓ ADDICIONAL
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 17 d'abril de 2002
  
El conseller de Cultura i Educació,
  
p.s.r. (art.4.1 Decret 111/2000,
  
DOGV núm. 3798, de 21 de juliol),
  
la subsecretària,
  
CARMEN NACHER PEREZ
  
ANNEX
  
Centre: Nuestra Señora de la Seo
  
Titular: RR. Dominicas de la Anunciata
  
Domicili: c/ Moncada, 7
  
Localitat: Xàtiva
  
Província: València
  
Codi: 85569135
  
Ensenyaments que s'autoritzen:
  
- Educació Secundària Obligatòria, amb 8 unitats i 240 llocs escolars
  
El centre queda configurat, en la seua totalitat, de la següent manera:
  
- 6 unitats d'Educació Infantil, segon cicle, amb 148 llocs escolars.
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
Centre: Elisa Tomás Yusti
  
Titular: Fundación Colegio Elisa Tomás Yusti
  
Domicili: c/ Camí del Far, 31
  
Localitat: Alacant-Cap de les Hortes
  
Província: Alacant
  
Codi: 75680200
  
Ensenyaments que s'autoritzen:
  
- Educació Infantil, primer cicle, amb 3 unitats i 41 llocs escolars, distribuïts de la següent manera:
  
\* 1 unitat de xiquets de 0 a 1 any, amb 8 llocs escolars
  
\* 1 unitat de xiquets d'1 a 2 anys, amb 13 llocs escolars
  
\* 1 unitat de xiquets de 2 a 3 anys, amb 20 llocs escolars
  
El centre queda configurat, en la seua totalitat, de la següent manera:
  
- 3 unitats d'Educació Infantil, primer cicle, amb 41 llocs escolars, distribuïts en:
  
\* 1 unitat de xiquets de 0 a 1 any, amb 8 llocs escolars
  
\* 1 unitat de xiquets d'1 a 2 anys, amb 13 llocs escolars
  
\* 1 unitat de xiquets de 2 a 3 anys, amb 20 llocs escolars
  
- 6 unitats d'Educació Infantil, segon cicle, amb 131 llocs escolars distribuïts en:
  
\* 2 unitats de xiquets de 3 a 4 anys, amb 50 llocs escolars
  
\* 2 unitats de xiquets de 4 a 5 anys, amb 45 llocs escolars
  
\* 2 unitats de xiquets de 5 a 6 anys, amb 36 llocs escolars
  
Centre: F.P.A. Centro de Estudios Ases
  
Titular: Santiago Cases Viedma i Mª José Asensi Cristófol
  
Domicili: c/ Jesús, 104
  
Localitat: València
  
Província: València
  
Codi: 41202793
  
Ensenyaments que s'autoritzen:
  
- 2 Cicles Formatius de Grau Superior en:
  
\* Administració de Sistemes Informàtics: 2 grups amb 44 llocs escolars, a impartir en doble torn (un curs de matí i altre de vesprada)
  
\* Desenrotllament d'Aplicacions Informàtiques: 2 grups amb 44 llocs escolars, a impartir en doble torn (un curs de matí i altre de vesprada)
  
El centre queda configurat, en la seua totalitat, de la següent manera:
  
- Ensenyaments d'EPA en els termes concedits per l'Ordre de la Conselleria de Cultura i Educació de 25 de juliol de 1990 (DOGV d'1 d'octubre)
  
- 2 grups del Cicle Formatiu de Grau Superior d'Administració de Sistemes Informàtics, amb 44 llocs escolars, a impartir en doble torn (un curs de matí i altre de vesprada)